Ide-oda dobálta a repülõgépet a viharos szél
Egy utas videóra vette az átstartolást a dublini repülõtéren.
Az Origo utazás rovatában sok olyan videót közöltünk már, amelyeken a leszállásra készülõ repülõt ide-oda dobálja az erõs oldalszél. A pilóták az ilyen helyzetekre fel vannak készítve, és általában sikeresen leteszik a gépet, némely esetben viszont az átstartolás mellett döntenek.

Jonas Dublinig elért

Az utasoknak ugyanakkor igen kellemetlen perceket szereznek az ilyen leszállások, amit az alábbi videó is jól érzékeltet. A felvételt egy utas rögzítette, aki egy Dublinba leszállni készülõ gépen ült. A repülõt az Egyesült Államokban több mint két tucat áldozatot szedõ Jonas vihar okozta szél ide-oda dobálta, végül a pilóta átstartolt.

„Amint közeledtünk a földhöz, a széllökések egyre erõsebbek voltak" – mesélt a leszállásról a videót készítõ Howard Godolphin az Irish Independentnek. „Kinéztem a szárnyra, le és fel járt. A repülõ is balról jobbra ment. Néhány ember nagy rémült volt. A közelemben ülõ fiatal nõnek a keze fehér volt, ahogy az ülésébe kapaszkodott. Az emberek nagyon, nagyon idegesek voltak" – idézte fel emlékeit.

Godolphin beszámolt arról is, hogy az utasokat felkészítették a rázós leszállásra. Amikor a pilóta másodjára letette a repülõt, az utasok megtapsolták õt, de az is elég félelmetes volt a férfi szerint.
repülõtér vihar utazás oldalszél leszállás Dublin